Nord-Norge

Nord-Norge er den nordligste og østligste landsdelen i Norge og består av fylkene Nordland, Troms og Finnmark. 

Nord-Norge har 9,1 % av folketallet og 34,9 % av arealet i Fastlands-Norge (Norge utenom Svalbard og Jan Mayen). Landsdelen preges av lange avstander og meget spredt bosetning. Mens befolkningstettheten i Fastlands-Norge som helhet er 16,0/km², er den bare 4,3/km² i Nord-Norge. Landsdelen har en verdiskapning på 113 mrd kroner i året (2006), 8,1 % av Norges verdiskapning.Andel av Norges totale verdiskapning, eksklusive "ekstrafylket". Bruttonasjonalprodukt per innbygger i Nord-Norge er  kroner (2009), under landsgjennomsnittet på  kroner (2009).

Navnet «Nord-Norge» skal ha vært foreslått som et strategisk begrep av komponisten Ole Olsen fra Hammerfest i Nordlændingernes Forening  (1884), som på den tiden var spesielt opptatt av landsdelens mulighet for kulturell, sosial og industriell vekst. Begrepet ble først vanlig i bruk i tiden omkring første verdenskrig i navn på foreninger og i avisartikler. 

Hammerfest og Vardø er Nord-Norges eldste byer og fikk byrettigheter på samme dag 17. juli 1789.

Etter andre verdenskrig er sentralisering en prosess som har preget Norge som helhet. For Nord-Norges del har denne virket i to retninger. I 1960- og 1970-årene var det særlig stor flyttestrøm fra distriktene til sentrale strøk i Sør-Norge. Men samtidig virket den regionalt i Nord-Norge, der de største byene Tromsø, Bodø, Mo i Rana, Harstad og Narvik mangedoblet sine innbyggertall, også Hammerfest hadde en betydelig vekst på denne tiden bl.a. på grunn av oppbyggingen av fiskeindustribedriften Findus. Senere fikk nye bysamfunn som Finnsnes, Alta og Kirkenes betydelig vekst.

En rekke av Norges fremste severdigheter finner man i landsdelen, bl.a. polarsirkelen, midnattssola, den karakteristiske naturen og miljøet i Lofoten, Norges nasjonalfjell Stetind, Nordkapplatået, Adolfkanonen i Harstad, Ishavskatedralen i Tromsø, Norsk Luftfartsmuseum, Luftforsvarsmuseet og Saltstraumen i Bodø, Nord-Norges eldste byer, Vardø og Hammerfest. I Hammerfest finner vi også Meridianstøtten. Så finnes også helleristningene i Alta.

Siden 1936 har fire hurtigruteskip hatt navnet «Nordnorge».

Nordnorske dialekter hører med under vestnorsk, som er en av to store dialektgrupper i Norge. Den andre er østnorsk.

De andre landsdelene i Norge er Sørlandet, Østlandet, Vestlandet og Trøndelag.

 Befolkningstall  
Siste omfattende hungersnød i Nord-Norge var under den engelske blokaden i 1812. I 1845 bodde det  personer innenfor dette området. Deretter opplevde landsdelen en periode med sterk befolkningsvekst. I perioden 1845-1900 økte folketallet med gjennomsnittlig 2,4 prosent årlig i Nordland og Troms, og med hele 2,9 prosent i Finnmark. Årsaken til at Nord-Norge opplevde sterkere økning enn riket forøvrig lå både i fødselsoverskudd og i tilflytting til landsdelen. Rundt 1900 bodde det omtrent  mennesker i Nord-Norge. Per 1. juli 2019 bodde det  mennesker i Nord-Norge.

Nord-Norges andel av Norges befolkning var på sitt historisk laveste nivå i 1769 med 8,2 %,Statistisk sentralbyrå: Historisk befolkningsstatistikk, og på sitt historisk høyeste nivå i 1950 med 12,3 %.Statistisk sentralbyrå: Historisk statistikk. Hjemmehørende folkemengde, etter fylke. Andelen per 1. juli 2019 er 9,1 %. Nord-Norge hadde kun 0,3 % av landets totale befolkningsvekst i perioden fra 2001 til 2019.

5,4 % av befolkningen er per 1. januar 2009 innvandrere eller født av to utenlandskfødte foreldre, noe som tilsvarer 24 818 mennesker. Disse utgjør 4,9 % av innvandrerbefolkningen i Norge. Til sammenligning bor 10,2 % av den etnisk norske delen av folket i landsdelen.Statistisk sentralbyrå: Innvandrere og norskfødte med innvandrerfordeldre, etter landbakgrunn. Fylke. 1. januar 2009   

Nordlendinger har den dårligste helsen i landet. Mennene ligger på topp i dødelighet i hele Norge, og særlig for hjerte- og karsykdommer, mens kreftdødeligheten er på linje med landsgjennomsnittet. Ulykkesdødeligheten er høyest i landet, noe som kan henge sammen med at forholdsvis mange har ulykkesutsatte yrker, som blant annet fiske.http://www.nordlys.no/nyheter/article4751434.ece

 Betegnelsen Nord-Norge
Nord-Norge er et forholdsvis nytt ord. Betegnelsen «Nord-Norge» kom såvidt i bruk på slutten av 1800-tallet og administrativt ble området omtalt som Tromsø stift da Tromsø fikk bispesete i 1840. Det hadde vært ulike betegnelser tidligere: Hålogaland omfattet opprinnelig bare Helgeland og da norrøn bosetning spredte seg nordover i vikingtiden og middelalderen ble Hålogaland brukt om området nord omtrent til Malangen, mens Finnmark eller «Finnmarken», «samenes land», lå utenfor. Betegnelsen Nord-Norge laget ved et kafebord i Kristiania i 1884 av medlemmer i Nordlændingernes Forening og ble alminnelig brukt først i mellomkrigstiden etter hvert som det fortrengte «Hålogaland».

Lenge var det et klart skille mellom Nordlandene (Nordland og Troms) og Finnmarken (Finnmark). Nordlandene var opprinnelig en rekke smålen mellom Trøndelag og finnenes mark. Disse ble i 1604 samlet i Nordlandenes len, senere Nordlandenes amt. Det er herfra demonymet nordlending stammer fra. Således var en nordlending fra Nordland eller Troms. I nyere tid har begrepet blitt utvidet til å også gjelde finnmarkinger.

Før og under rikssamlingstiden var Nordlandene en del av et kongedømme av navnet Hålogaland. Folket kaltes da håløyger. Denne betegnelsen er for lengst gått ut av bruk og har i dag bare historisk relevans.

Betegnelsen nordlending er utstrakt i bruk, blant annet hos Nordlændingernes Forening av 1862. Avisa Nordland og Nordlys deler ut hver sin pris under navnet Årets nordlending.Avisa Nordland og Nordlys 

 Politikk 
 Stortingsvalg 2021 
Valgresultat ved Stortingsvalget 2021 i Nord-Norge:

 Parti  Stemmetall  %  Arbeiderpartiet    28,6 Senterpartiet    20,1 Høyre    13,4 Fremskrittspartiet    12,6 Sosialistisk Venstreparti    8,3 Rødt    5,1 Miljøpartiet De Grønne    2,6 Venstre    2,3 Kristelig Folkeparti    2,0 Pasientfokus    1,9 Demokratene    1,4 Andre partier    1,7 Blanke stemmer    - Valgdeltagelse    74,1 Antall med stemmerett    -

 Stortingsvalg 2017 
Valgresultat ved Stortingsvalget 2017 i Nord-Norge:

 Parti  Stemmetall  %  Arbeiderpartiet    26,2 Høyre    19,5 Fremskrittspartiet    17,3 Senterpartiet    16,8 Sosialistisk Venstreparti    8,3 Venstre    3,0 Rødt    2,5 Kristelig Folkeparti    2,5 Miljøpartiet De Grønne    2,4 Andre partier    1,6 Blanke stemmer    - Valgdeltagelse    74,9 Antall med stemmerett    -

Stortingsvalg 2013
Valgresultat ved Stortingsvalget 2013 i Nord-Norge ble Arbeiderpartiet største parti med 34,4 % av stemmene og Høyre nest størst med 21,6 %.

 Distrikter i Nord-Norge 
 Helgeland
 Salten
 Ofoten
 Lofoten
 Vesterålen
 Sør- og Midt-Troms
 Nord-Troms
 Vest-Finnmark
 Øst-Finnmark

Se også: Distrikter i Norge.

 Tettsteder 
Nedenfor angis alle tettstedene i Nord-Norge med mer enn  innbyggere, rangert etter innbyggertall .

SSB opererer med en teknisk tettstedsdefinisjon som medfører at Tromsø, Nord-Norges største by, fordeles over tre forskjellige tettsteder: Tromsø, Tromsdalen  og Kvaløysletta. Innbyggertallet for disse tre tettstedene samlet er .

 Navn Kommune Innbyggere Bodø  Bodø  Tromsø Tromsø  Harstad Harstad  Mo i Rana Rana  Tromsdalen Tromsø  Alta Alta  Narvik Narvik  Mosjøen Vefsn  Kvaløysletta Tromsø  Hammerfest Hammerfest  Fauske Fauske  Sandnessjøen Alstahaug  Sortland Sortland  Brønnøysund Brønnøy  Finnsnes Senja  Svolvær Vågan  Vadsø Vadsø  Leknes Vestvågøy   Stokmarknes Hadsel  Kirkenes Sør-Varanger  Løding Bodø  Rognan Saltdal  Bjørnevatn Sør-Varanger  Andenes Andøy  Setermoen Bardu  Skjervøy Skjervøy  Løpsmarka Bodø  Kabelvåg Vågan  Melbu Hadsel  Honningsvåg Nordkapp  Lakselv Porsanger  Myre Øksnes  Hauknes Rana  Båtsfjord Båtsfjord  Storslett Nordreisa  Rypefjord Hammerfest  Karasjok Karasjok  Vardø Vardø  Borkenes Kvæfjord  Ørnes Meløy  Gravdal Vestvågøy  Silsand Senja  Hesseng Sør-Varanger  Kautokeino Kautokeino  Lødingen Lødingen  Hemnesberget Hemnes  Nesna Nesna  Sørreisa Sørreisa  Andselv Målselv  Stamsund Vestvågøy  Storsteinnes Balsfjord  Glomfjord Meløy  Bjerkvik Narvik  Navn Kommune Innbyggere

Tromsø, Bodø, Harstad, Mo i Rana, Alta, Narvik, Mosjøen, Hammerfest, Fauske, Sandnessjøen, Vadsø, Sortland, Brønnøysund, Svolvær, Finnsnes, Kirkenes, Stokmarknes, Leknes, Honningsvåg, Vardø og Bardufoss har bystatus.

 Se også 
 Nordnorge, pekerside
 Hålogaland, det historiske navnet på Nord-Norge
 Midt-Norge, region
 Sør-Norge, region
 Vest-Norge, region

 Referanser 

 Litteratur 

 Asbjørn Jaklin Historien om Nord-Norge, 2004 ISBN 82-05-31426-8
 Svein Jentoft, Jens-Ivar Nergård, Kjell Arne Røvik (red.)  Politiske tidslinjer 2013 bd.3 i serien Hvor går Nord-Norge? ISBN 978-82-8104-224-7
 Svein Jentoft, Jens-Ivar Nergård, Kjell Arne Røvik (red.)  Et institusjonelt perspektiv på folk og landsdel, 2012 bd.2 i serien Hvor går Nord-Norge? ISBN 978-82-8104-218-6
 Svein Jentoft, Jens-Ivar Nergård, Kjell Arne Røvik (red.)  Tidsbilder fra en landsdel i forandring,  2011 bd.1 i serien Hvor går Nord-Norge? ISBN 978-82-8104-156-1

 Eksterne lenker 
 – Offisiell reiselivsportal for Nord-Norge
 Jakt, fiske og friluftsliv i Nord-Norge
 Nord-Norge i bilder
 NordNorgesGuiden – Informasjon om Nord-Norge


Kategori:Undernasjonale områder i Norge‎